वायोमिङ पश्चिमी संयुक्त राज्य अमेरिकाय् स्थित छगू च्वापुगुं लागाया अमेरिकी राज्य ख। थ्व राज्यया पश्चिमी २/३ भूभागय् आपालं पूर्वी रक्की पर्वतया च्वापुगुं श्रृङ्खला दु धाःसा पूर्वी १/३ भूभाग उच्च समथल प्रेरी भूमि वा हाइ प्लेन्स दु। वायोमिङ संयुक्त राज्य अमेरिकाया १०गु दक्ले तःधंगु क्षेत्रफल दूगु राज्य ख तर थ्व राज्य देय्या हे दक्ले म्हो जनसंख्या दूगु राज्य ख। सन् २०१०या जनगणना कथं थ्व राज्यया जनसंख्या ५६३, ६२६ दु। थ्व जनसंख्या सन् २००० स्वया १४।१% अप्व। चेयेनी थ्व राज्यया राजधानी व दक्ले तःधंगु नगर ख। थ्व नगरया जनसंख्या करिब ६०,००० दु।